Patrice Bailly-Salins

Patrice Bailly-Salins (* 21. Juni 1964 in Morez, Frankriek) is en ehmalger franzöösch Biathlet.

Bi de Biathlon-Weltmeesterschapen 1993 keem he in den Eenzelwettkamp up den 8. Platz.

He hett bi de Olympisch Spelen 1994 in Lillehammer mit de franzöösch Staffel an de Siet van Thierry Dusserre, Lionel Laurent un Hervé Flandin de Bronzemedaille wunnen. 1995 wurr he Weltmeester in’n Sprint över 10 Kilometer vör Pawel Iljitsch Muslimow, Ricco Groß, Ole Einar Bjørndalen un annern. In’t Eenzel keem he up Platz 7 un mit de franzöösch Staffel keem he up den 2. Platz. 

1994 wunn he ok de Gesamtwertung in‘n Biathlon-Weltcup vör Sven Fischer un Frank Luck, dorto den Eenzelweltcup (vör Sven Fischer un Ricco Groß). In den Sprintweltcup bleev Sven Fischer vör hüm, Platz 3 belegg dor Wiktor Wiktorowitsch Maigurow.

In de Saison 1994/95 keem he up Platz 7 in den Gesamtweltcup un in den Eenzelweltcup up Platz 6. In de Saison 1996/97 reck he noch mal Platz 9 in den Sprintweltcup. 1998 hett he noch mal an de Olympisch Winterspelen 1998/Biathlon|Olympisch Winterspelen deelnommen un keem dor mit de franzöösch Staffel up den 7. Platz.

1998 hett he sien Loopbahn afslooten.

 Weblinks 
 Indrag in de Datenbank van de IBU (engelsch)
 Indrag up Sportsreference.com (engelsch)

Kategorie:Mann
Kategorie:Börger von Frankriek
Kategorie:Boren 1964
Kategorie:Biathlet (Frankriek)
Kategorie:Olympiadeelnehmer (Frankriek)